తెలంగాణలో మహిళా తహసీల్దార్ దారుణహత్య WATCH LIVE TV
'ఫేస్‌బుక్‌' వివాదంపై స్పందించిన జుకెర్‌బర్గ్..!
ఐదు కోట్లమంది ఫేస్‌బుక్ వినియోగదారుల సమాచారం లీకైందన్న.. వివాదంపై సంస్థ సీఈవో మార్క్‌ జుకెర్‌బర్గ్‌ ఎట్టకేలకు స్పందించారు. వినియోగదారుల సమాచారాన్ని రహస్యంగా ఉంచడంలో సంస్థ చేసిన పొరపాటును ఆయన అంగీకరించారు.
TNN | Updated:
Mar 22, 2018, 12:55PM IST
ఐదు కోట్లమంది ఫేస్‌బుక్ వినియోగదారుల సమాచారం లీకైందన్న.. వివాదంపై సంస్థ సీఈవో మార్క్‌ జుకెర్‌బర్గ్‌ ఎట్టకేలకు స్పందించారు. వినియోగదారుల సమాచారాన్ని రహస్యంగా ఉంచడంలో సంస్థ చేసిన పొరపాటును ఆయన అంగీకరించారు. భవిష్యత్‌లో ఇలాంటివి మళ్లీ జరగకుండా డెవలరపర్లు, బిజినెస్‌ భాగస్వాములతో కలిసి చర్యలు తీసుకుంటున్నట్లు చెప్పారు. ఈ మేరకు తన ఫేస్‌బుక్‌ అకౌంట్‌లో పోస్టు పెట్టారు. ఈ విషయంపై ఓ అంతర్జాతీయ మీడియాతో.. జుకెర్‌బర్గ్‌ మాట్లాడుతూ... ‘జరిగినదానికి క్షమాపణలు కోరుతున్నా... యూజర్ల డేటాను రక్షించే బాధ్యత మాది. భవిష్యత్‌లో ఇలాంటివి జరగకుండా కఠిన చర్యలు తీసుకుంటున్నాం' అని తెలిపారు.
జుకెర్‌బర్గ్‌ తన సుదీర్ఘ పోస్టులో... 'నేను ఫేస్‌బుక్ వ్యవస్థాపకుడిని... సంస్థ నుంచి ఎలాంటి పొరపాటు జరిగిన నేనే బాధ్యత వహించాల్సి ఉంటుంది. వినియోగదారుల వ్యక్తిగత సమాచారం కాపాడటమే మా ప్రథమ కర్తవ్యం... అని చెప్పుకొచ్చారు. ఇంకా ఏమన్నాడంటే... మరోసారి ఇలాంటి పొరపాట్లు జరగకుండా చూసుకునే బాధ్యత మాపై ఉంది. త్వరలో ఫేస్‌బుక్ రిజిస్ట్రేషన్ ప్రక్రియలో వ్యక్తిగత వివరాల సంఖ్యను తగ్గించనున్నట్లు తెలిపారు. యూజర్ పేరు, మెయిల్ ఐడీ, ఫ్రొఫైల్ ఫోటో మాత్రమే ఉండేలా యాప్‌ను రూపొందించనున్నట్లు వెల్లడించారు.